Dagtilbuds-, Skole- og Familieudvalget (DSFU) — 2023-01-30

Punkt 1: Godkendelse af dagsorden
Sagsnummer: EMN-2022-06016

Punkt 2: Godkendelse af anlægsbevilling til projektering af varig udvidelse af specialpladser og principbeslutning om placering af udvidelse samt flytning af eksisterende klubfaciliteter til Langsøskolen
Sagsnummer: EMN-2021-04928
Resumé: Behovet for specialpædagogiske pladser til børn med særlige behov i dagtilbud er stigende. Der søges derfor om anlægsbevilling på 0,5 mio. kr. til projektering af varige pladser indenfor specialområdet. Endvidere anmodes Dagtilbuds-, Skole- og Familieudvalget om at træffe principbeslutning om, at udvidelsen af specialpladser placeres i eksisterende lokaler ved Bakkegården i Silkeborg, hvor der i dag er klubfaciliteter, samt at klubfaciliteterne flyttes til Langsøskolen.
Indstilling: Børne- og Familiechefen indstiller til byrådet,  at anlægsbevilling på 0,5 mio. kr. i 2023 godkendes Børne- og Familiechefen og Skolechefen indstiller til Dagtilbuds-, Skole og Familieudvalget,  at udvalget træffer principbeslutning om, at udvidelsen af specialpladser placeres i Langsøskolens klublokaler ved Bakkegården, samt at de eksisterende klubfaciliteter flyttes til Langsøskolen

Punkt 3: Godkendelse af anlægsbevilling til udvidelse af Tandplejens faciliteter, herunder tillægsbevilling ved budgetfremrykning
Sagsnummer: EMN-2022-03965
Resumé: Byrådet skal beslutte, om den kan godkende fremrykning af anlægsmidler til den kommunale tandpleje på 0,900 mio. kr. fra 2024 til 2023 med henblik på frigivelse af 0,900 mio. kr. til udvidelse af Tandplejens eksisterende faciliteter for at imødekomme øget kapacitetsbehov.
Indstilling: Skolechefen indstiller til byrådet,  at anlægsbevilling på 4,492 mio. kr. til udvidelse af Tandplejens eksisterende faciliteter godkendes, når: - der gives indtægtsbevilling på 3,592 mio. kr. jævnfør bevillingstilsagn fra Sundhedsministeriets anlægspulje målrettet udvidelse af kapaciteten i den kommunale børne- og ungdomstandpleje. - der gives tillægsbevilling på 0,900 mio. kr. i 2023 ved fremrykning af rådighedsbeløb på 0,900 mio. kr. fra 2024 til 2023 fra projektet ”Hovedtandklinik”.

Punkt 4: Godkendelse om at øge antallet af pædagogiske assistentelever
Sagsnummer: EMN-2022-04872
Resumé: Som led i at rekruttere uddannet personale til dagtilbud, anbefales det, at der ansættes 18 q<pædagogiske assistentelever årligt, fra august 2023, fremfor 14 elever årligt som hidtil.
Indstilling: Børne og familiechefen indstiller at Dagtilbuds-, skole- og Familieudvalget godkender,  At antallet af pædagogiske assistentelever øges fra 14 til 18 elever i 2023, svarende til en merudgift i 2023 på 170.000 kr.  At udgifterne til ansættelse af de 4 elever finansieres af rammen på 4,1 mio. kr. til meritpædagoguddannelsen, hvor der i 2023 forventes et mindreforbrug  At varig merforbrug ved udvidelsen fra 14 til 18 pladser behandles i forbindelse med budget 2024.

Punkt 5: Drøftelse vedr. kommende dialogmøder med forældre- og skolebestyrelser, AfdelingsMED og Handicapråd i de kommende måneder
Sagsnummer: EMN-2023-00404
Resumé: Dagtilbuds-, Skole- og Familieudvalget bedes drøfte og komme med ønsker til emner, indhold og form i forbindelse med dialogmøderne med forældre- og skolebestyrelser, AfdelingsMED og Handicapråd i de kommende måneder
Indstilling: Børne- og Familiechefen og Skolechefen indstiller til Dagtilbuds-, Skole- og Familieudvalget  at udvalget drøfter ønsker til emner, indhold og form til dialogmøderne

Punkt 6: Til orientering
Sagsnummer: EMN-2022-06016

Punkt 7: Underskriftsside
Sagsnummer: EMN-2022-06016